Սա պատմվածքն սկսող առաջին պարբերությունն է` լրիվ: Տեսեք, թե այստեղ ինչքան շատ հարցականներ, թերասացություններ կգտնենք, որ կարող են կռահումների գիրկը գցել ընթերցողներին (մանավանդ Լոռի չապրած, սայլ սարքելուն անտեղյակ ընթերցողներին, այսինքն` նրանց մեծագույն մասին): Նախ` ո՞վ է Անդրոն: Հետո կպարզվի: Ովքե՞ր են Սանասարը, Աշխենը` հետո կպարզվի: Ի՞նչ ասել է` «սռնին տաշի` լուծը պիտի խանձի»: «Լծի ծակերն անելը րոպեի գործ է, բայց դեռ մի քանի ճաղ պակաս է», ինչո՞ւ «բայց»: Ի՞նչն է երկնքից ընկնում, ովքե՞ր են ուրիշները, որ չարչարվում են բաց արևի տակ. եթե ինքը` ինչո՞ւ արևի տակ, սայլը կարելի է ստվերում էլ շինել: Ի՞նչ ասել է «փայտը սարում պիտի որ վերջացած լինի», այս բաները հո ամենքը չգիտե՞ն: